CELEX: 32008R0067
Language: sk
Date: 2008-01-25 00:00:00
Title: Nariadenie Komisie (ES) č. 67/2008 z  25. januára 2008 , ktorým sa mení a dopĺňa nariadenie (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane

26.1.2008   
            
            
               SK
            
            
               Úradný vestník Európskej únie
            
            
               L 23/13
            
         
      NARIADENIE KOMISIE (ES) č. 67/2008
   z 25. januára 2008,
   ktorým sa mení a dopĺňa nariadenie (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (1), a najmä jej článok 27 ods. 4,
   keďže:
   
               (1)
            
            
               V nariadení Komisie (ES) č. 3199/93 (2) sa ustanovuje, že denaturáty, ktoré sa používajú v každom členskom štáte na účely úplne denaturovaného liehu v súlade s článkom 27 ods. 1 písm. a) smernice 92/83/EHS musia byť opísané v prílohe k tomuto nariadeniu.
            
         
               (2)
            
            
               Podľa článku 27 ods. 1 písm. a) smernice 92/83/EHS sa od členských štátov vyžaduje, aby bol alkohol, ktorý bol úplne denaturovaný v súlade s požiadavkami ktoréhokoľvek členského štátu, úplne oslobodený od spotrebnej dane za predpokladu, že tieto požiadavky boli riadne oznámené a schválené v súlade s podmienkami ustanovenými v odsekoch 3 a 4 tohto článku.
            
         
               (3)
            
            
               Bulharsko a Rumunsko oznámili, ktoré denaturáty plánujú používať.
            
         
               (4)
            
            
               Komisia tieto oznámenia sprostredkovala ostatným členským štátom, a to 1. januára 2007 v prípade Bulharska a 9. januára 2007 v prípade Rumunska.
            
         
               (5)
            
            
               Voči oznámeným požiadavkám boli doručené výhrady. Z tohto dôvodu sa riadne postupovalo podľa postupu uvedeného v článku 27 ods. 4 smernice 92/83/EHS a požiadavky, ktoré oznámilo Bulharsko a Rumunsko, by sa mali zahrnúť do prílohy k nariadeniu (ES) č. 3199/93.
            
         
               (6)
            
            
               Nariadenie (ES) č. 3199/93 je preto potrebné zodpovedajúcim spôsobom zmeniť a doplniť.
            
         
               (7)
            
            
               Opatrenia ustanovené v tomto nariadení sú v súlade so stanoviskom Výboru pre spotrebné dane,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 3199/93 sa mení a dopĺňa, ako je ustanovené v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. januára 2008
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 316, 31.10.1992, s. 21. Smernica naposledy zmenená a doplnená Aktom o pristúpení z roku 2005.
   
      (2)  Ú. v. ES L 288, 23.11.1993, s. 12. Nariadenie naposledy zmenené a doplnené nariadením (ES) č. 2023/2005 (Ú. v. EÚ L 326, 13.12.2005, s. 8).
   
      PRÍLOHA
      V prílohe k nariadeniu (ES) č. 3199/93 sa dopĺňajú tieto odseky:
      
         „Bulharsko
         Na úplnú denaturáciu etylalkoholu sa do 100 litrov etanolu s minimálnym skutočným obsahom alkoholu 90 objemových % pridávajú tieto látky v uvedenom množstve:
         
                     —
                  
                  
                     5 litrov metyletylketónu,
                  
               
                     —
                  
                  
                     2 litre izopropyl alkoholu,
                  
               
                     —
                  
                  
                     0,2 gramu metylénovej modrej.
                  
               Rumunsko
         Na hektoliter čistého alkoholu:
         
                     —
                  
                  
                     1 gram denatónium-benzoátu,
                  
               
                     —
                  
                  
                     2 litre metyletylketónu (butanón) a
                  
               
                     —
                  
                  
                     0,2 gramu metylénovej modrej“